Canal client | Estabanell Energia\nInformació: 902 472 247\nAtenció al Client: 900 250 260\nAvaries: 900 154 444\nLectures: 900 101 050\nUtilitzem cookies pròpies i de tercers per oferir-li una millor experiència i servei, d’acord amb els vostres hàbits de navegació.\nSi continua navegant, considerarem que accepta el seu ús. Pot obtenir més informació en la nostra POLÍTICA DE COOKIES.\nTweets por @Estabanell\nPot adreçar-nos els seus comentaris, dubtes, crítiques i tot el que li pugui resultar d’interès com a client, mitjançant aquest formulari:\nL’USUARI que accedeix i fa ús d’aquesta pàgina web coneix i accepta les condicions generals que aquí es redacten i les modificacions que puguin produir-se, havent d’accedir periòdicament a les mateixes per al seu coneixement.\nLa pàgina web inclou textos, gràfics, imatges, vídeos, sons, dibuixos, fotografies i programari, ja siguin susceptibles o no de propietat intel·lectual.\nESTABANELL Y PAHISA ENERGÍA, S.A. amb CIF/NIF A-61121752, amb domicili social al c/ Rec, 28, codi postal 08400 de Granollers, inscrita al Registre mercantil de Barcelona al Llibre 29.112, full 70, Foli B-146816 ins. 1a., i amb el telèfon de contacte: 902 47 22 47.\nOBJECTE DE LA PÀGINA WEB\nEstabanell y Pahisa Energía, S.A. posa a disposició del públic (en endavant USUARI) que accedeixi als dominis www.estabanell.com i www.estabanell.cat (en endavant WEB), informació i dades (en endavant CONTINGUTS), mitjançant una web de caràcter informatiu. Els CONTINGUTS de la web són proporcionats i creats per ESTABANELL Y PAHISA, S.A.\nL’accés i l’ús de la WEB pels usuaris són gratuïts.\nL’accés i l’ús de l’USUARI a aquesta WEB no suposa cap obligació respecte a la qualitat i la velocitat de l’accés per part d’Estabanell y Pahisa Energía, S.A., que podrà modificar les condicions d’accés o suspendre-les per a tota la WEB o part de la mateixa sense avís previ, no responsabilitzant-se Estabanell y Pahisa Energía, S.A., de les conseqüències, danys i perjudicis ocasionats per la modificació de l’accés o la suspensió de la WEB.\nEl maquinari i el programari necessaris per accedir a la pàgina web aniran a compte de l’USUARI. Estabanell y Pahisa Energía, S.A. no es farà responsable del seu funcionament ni de les conseqüències d’aquest, ni dels drets d’ús o llicències requerides per a la seva utilització.\nEstabanell y Pahisa Energía, S.A. tampoc no serà responsable de les anomalies, mal funcionament, deteriorament, esborrament de dades o de programari que es produeixin en els equips o en els sistemes de l’USUARI com a conseqüència directa o indirecta de l’accés o l’intent d’accés a la WEB.\nEl servei prestat per Estabanell y Pahisa Energía, S.A. mitjançant la seva WEB és per un temps indefinit, sense perjudici que aquest pugui ser suspès o cancel·lat sense avís previ.\nEls idiomes utilitzats per Estabanell y Pahisa Energía, S.A. a la web seran el català i el castellà, sense perjudici de l’ús d’altres llengües, nacionals o autonòmiques. Estabanell y Pahisa Energía, S.A. no es responsabilitza de la no comprensió de l’idioma de la WEB per part de l’usuari, ni de les conseqüències d’aquest desconeixement.\nEls continguts de la WEB tenen com a finalitat principal informar i donar a conèixer les activitats i els productes creats per Estabanell y Pahisa Energía, S.A. i tenen un caràcter general i orientatiu, no essent vinculants per a Estabanell y Pahisa Energía, S.A.\nEstabanell y Pahisa Energía, S.A. podrà modificar els continguts de la WEB sense avís previ, de la mateixa manera que suprimir-los o canviar-los, o modificar també la forma per accedir-hi, sense cap mena de justificació i lliurament, i no es responsabilitza de les conseqüències que això pugui ocasionar a l’USUARI.\nSón propietat d’Estabanell y Pahisa Energía, S.A., tots els drets de propietat industrial i intel·lectual de la WEB, i dels seus continguts. Qualsevol utilització de la WEB i dels seus continguts haurà de tenir un caràcter exclusivament particular. Resta reservat de forma exclusiva a Estabanell y Pahisa Energía, S.A. qualsevol altre ús que suposi la còpia, reproducció, distribució, transformació, comunicació pública o qualsevol altra acció similar, de la totalitat o d’una part dels continguts de la pàgina WEB, així com d’aquesta; és per això que cap USUARI podrà dur a terme cap d’aquestes accions sense l’autorització prèvia i per escrit d’Estabanell y Pahisa Energía, S.A.\nEs prohibeix l’ús dels continguts de la WEB per promocionar, contractar o divulgar publicitat o informació pròpia o de terceres persones sense l’autorització d’Estabanell y Pahisa Energía, S.A., ni remetre publicitat o informació valent-se per fer-ho dels serveis o informació que es posen a disposició dels USUARIS, independentment de si l’ús és gratuït o no.\nEls enllaços o hiperenllaços que incorporin tercers a les seves pàgines web dirigits a aquesta WEB ho seran per a l’obertura de la pàgina web completa, no podent manifestar, directament o indirecta, indicacions falses, inexactes o confuses, ni incórrer en accions deslleials o il·lícites en contra d’Estabanell y Pahisa Energía, S.A.\nEstabanell y Pahisa Energía, S.A. no es fa responsable de la fiabilitat i la rapidesa dels hiperenllaços que s’incorporin a la WEB per a l’obertura d’altres. Estabanell y Pahisa Energía, S.A. no garanteix la utilitat d’aquests enllaços, ni es responsabilitza dels continguts o dels serveis als que pugui accedir l’USUARI per mitjà d’aquests enllaços, ni del bon funcionament d’aquestes webs.\nL’USUARI que accedeixi a la WEB d’Estabanell y Pahisa Energía, S.A. ho farà d’acord amb la Llei, i s’obliga en tot moment a no accedir a la WEB i als continguts de forma contrària a l’establert i/o amb finalitats il·lícites, lesives de drets i llibertats de tercers, o que puguin causar danys, deteriorar, saturar o alentir la WEB en perjudici d’Estabanell y Pahisa Energía, S.A. o de tercers usuaris.\nL’USUARI no farà ús dels continguts de la WEB de forma contrària a la Llei (especialment la Ley de Propiedad Intelectual e Industrial), usos i costums i ordre públic, ni els copiarà, distribuirà, difondrà, transformarà, modificarà o manipularà.\nEstabanell y Pahisa Energía, S.A. no té a la seva WEB productes o serveis a disposició de l’USUARI on aquest hagi d’introduir qualsevol mena de continguts o d’informació, com pugui ser grups de notícies, xat, fòrums o d’altres semblants. No obstant, Estabanell y Pahisa Energía, S.A. sí manté a la seva web un servei de correu electrònic a disposició de l’USUARI amb la finalitat que aquest pugui posar-se en contacte amb Estabanell y Pahisa Energía, S.A., fet pel qual l’USUARI es compromet a fer servir aquest servei de correu electrònic d’acord amb la Llei, la moral, els bons costums i l’ordre públic.\nL’accés als continguts de la WEB per part de l’USUARI serà de la seva total responsabilitat, i no podrà repercutir a Estabanell y Pahisa Energía, S.A. qualsevol conseqüència derivada directament o indirecta de l’accés a la WEB, ja sigui d’àmbit físic, lògic, moral o personal.\nEstabanell y Pahisa Energía, S.A. podrà responsabilitzar l’USUARI que, fent un mal ús de la WEB, produís danys o perjudicis a terceres persones, així com dels possibles virus o programes informàtics que pogués introduir, generar, allotjar a la WEB, i que deteriorin o puguin deteriorar tant els continguts com el bon funcionament d’aquesta, així com els equips, sistemes i programes dels usuaris de la WEB.\nEstabanell y Pahisa Energía, S.A. podrà dirigir-se contra l’USUARI per totes les reclamacions, indemnitzacions, multes o sancions administratives que recaiguin sobre Estabanell y Pahisa Energía, S.A. i que siguin responsabilitat directa o indirecta d’algun USUARI dels continguts o serveis de la WEB.\nQualsevol USUARI que conegui alguna actuació que estigui deteriorant o pugui deteriorar el bon funcionament de la WEB d’Estabanell y Pahisa Energía, S.A., modificar o alterar-ne els continguts, haurà de comunicar-ho immediatament a Estabanell y Pahisa Energía, S.A.\nEstabanell Energía garanteix la seguretat i confidencialitat de les dades facilitades per cada USUARI, complint amb el que disposa la Llei orgànica 15/1999, de 13 de desembre, de protecció de dades de caràcter personal i segons el compromís que adquireix en aplicar la seva política de privacitat en les Condicions d’accés. L’USUARI podrà exercir els drets d’accés, cancel·lació, rectificació i oposició de les seves dades dirigint-se al c/Rec, 26-28 de Granollers 08401, o bé escrivint a l’adreça de correu electrònic lopd@estabanell.cat adjuntant una còpia del seu DNI.\nReferència contracte d’electricitat o CUPS:\nTipus de consulta:\nResponsable del tractament de les teves dades: Estabanell y Pahisa Mercator, S.A. (en endavant, Estabanell Energia)\nFinalitat del tractament: Respondre les teves preguntes i comentaris, i per comunicar-nos amb tu respecte a les mateixes.\nLegitimació per als tractaments: Consentiment de l’interessat\nDestinataris: No es faran cessions a altres tercers, excepte per obligació legal.\nConeix els teus drets: Pots accedir, rectificar, suprimir i retirar el teu consentiment en qualsevol moment, així com exercir altres drets tal com s’explica en la informació addicional.\nInformació addicional: Pot consultar la informació addicional i detallada sobre Protecció de Dades aquí.\nHe llegit, comprenc i accepto la política de privacitat y l’avís legal\n© Estabanell Energia - Tots els drets reservats. - Avís legal | Política de privacitat


Els investigadors Àngel Martínez, Jordi Miró i David Sánchez reben la distinció ICREA Acadèmia 2020 - URV Activ@\nAquest reconeixement té la finalitat d'incentivar i recompensar l'excel·lència en recerca del personal a les universitats públiques catalanes\nD'esquerra a dreta, els investigadors Àngel Martínez, Jordi Miró i David Sánchez.\nLa 12a convocatòria d’ajuts ICREA Acadèmia ha seleccionat una trentena d’investigadores i investigadors del sistema universitari català, tres dels quals fan la seva recerca a la URV. Es tracta del catedràtic del Departament d’Antropologia, Filosofia i Treball Social Àngel Martínez; el catedràtic del Departament de Psicologia Jordi Miró -que ja el va rebre el 2014-; i l’Investigador del Departament d’Enginyeria Informàtica i Matemàtiques David Sánchez. Amb aquesta distinció, que concedeix la Institució Catalana de Recerca i Estudis Avançats, es vol reconèixer la tasca investigadora del professorat que desenvolupa la seva activitat en alguna de les universitats públiques catalanes, amb la finalitat de contribuir a retenir el talent investigador al territori.\nEls professors seleccionats amb aquests ajuts rebran 40.000 euros anuals cadascun durant un període de cinc anys. Aquesta línia de suport està destinada exclusivament al professorat universitari que està impartint docència i que es troba en fase plenament activa i d’expansió de la seva activitat investigadora.\nÀngel Martínez, Doctor en Antropologia Cultural (UB, 1994), és catedràtic i Director del Medical Anthropology Research Center (MARC) de la URV. Ha estat professor o professor/investigador visitant, entre altres, a la UB, la University of California at Berkeley, la Universidad Nacional Autónoma de México, la Universitá degli Studi di Perugia, la University of California San Diego (Fulbright) i a vàries universitats de Brasil. Assessor, expert i/o avaluador de diferents organismes públics, entre els que destaquen la World Health Organization-Regional Office for Europe i el VI Programa Marc de la UE. Ha publicat més de 30 llibres com a autor o co-autor i 120 articles i capítols de llibre. Des de 2017 és International Affiliate del Center for Global Mental Health de la University of California San Diego.\nJordi Miró és catedràtic de Psicologia de la Salut i coordinador del programa de Màster en Psicologia General Sanitària de la URV. Director de la Càtedra de Dolor Infantil de la URV creada el 2015 gràcies a l’conveni de col·laboració amb la Fundació Grünenthal, l’única sobre dolor infantil que hi ha a Espanya, i de les poques que hi ha al món.\nEl 2003 va impulsar la Unitat per a l’Estudi i Tractament del Dolor de la URV i actualment coordina el grup consolidat de recerca en dolor (ALGOS), finançat per la Generalitat de Catalunya. També és coordinador del grup de treball de dolor infantil de la Societat Espanyola del Dolor, i director de la Xarxa Espanyola d’Investigació en Dolor Infantil finançada pel Ministeri d’Economia, Indústria i Competitivitat. En 2018 va ser triat un dels 15 consellers de la International Association for the Study of Pain (2018-2024). És autor de més de cent articles científics publicats en revistes internacionals de prestigi. Entre altres distincions, el 2013 va rebre el premi de Fundolor a l’excel·lència en investigació per la seva tasca en l’àmbit de el dolor infantil; també ha merescut el premi ICREA-Acadèmia pel període 2014-2018.\nDe la seva banda, David Sánchez és professor associat Serra Húnter a la URV i investigador del grup de recerca CRISES, del Departament d’Enginyeria Informàtica i Matemàtiques de la Universitat. Ha participat en 10 projectes europeus, nou projectes a l’Estat espanyol i 15 projectes catalans. Ha codirigit cinc contractes internacionals de transferència de tecnologia, ha publicat 75 articles en revistes indexades al JRC (50 en el primer quartil) i ha participat a 77 conferències. És autor de 12 capítols de llibres i de tres llibres. Ha rebut tres premis de recerca a esdeveniments internacionals i sis premis al millor article. L’any 2014 l’Acadèmia Europea li va atorgar el premi Burgen Scholarship Award.\nLa seva recerca se centra en l’estudi del coneixement i la semàntica de dades sota una perspectiva d’intel·ligència artificial. Treballa en el desenvolupament de mètodes computacionals i d’aprenentatge automàtic per comprendre, gestionar i transformar dades textuals en algoritmes analítics. En els darrers anys ha treballat en l’aplicació d’aquests mètodes semàntics per a la protecció de dades sensibles. Aquestes contribucions han donat com a resultat algoritmes que preserven la privacitat dels subjectes a la vegada que garanteixen que les dades anonimitzades continuïn sent útils per a la recerca.\nLa URV compta, junt amb la nova incorporació, amb onze investigadors que tenen actualment aquesta distinció: un el 2019, Jordi Salas; un altre el 2016, Àlex Arenas; tres el 2015, Montserrat Diéguez, Sergio Nasarre i Josep Maria Poblet; un el 2014, Lluís Marsal; quatre l’any 2013, Joan Maria Thomàs, Jordi Miró, Benjamí Iníguez i Josep Domingo, i dos el 2012, Eduard Llobet i Marta Sales-Pardo.\nArxivat a: Càtedra de Dolor Infantil URV-Fundación Grünenthal, Ciència i tecnologia, ComCiència, Departament d'Antropologia, Filosofia i Treball Social, Departament d'Enginyeria Informàtica i Matemàtiques, Departament de Psicologia, Escola Tècnica Superior d'Enginyeria, Facultat de Ciències de l'Educació i Psicologia, Facultat de Lletres, Grup de recerca en dolor Algos, Recerca


TAC12 TV - "Semillas", un projecte per reivindicar la figura de la dona a través de la videodansa\n"Semillas", un projecte per reivindicar la figura de la dona a través de la videodansa\nDimarts, 11 Agost 2020 09:27\nReivindicar la figura de la dona a la dansa a través d’una videodansa. Aquest és el propòsit del projecte “Semillas” on la dansa espanyola i flamenca n’és la protagonista. Un equip de tac12 ha assistit al rodatge per captar l’experiència.\nÉs el rodatge d’una videodansa, una història audiovisual que es crea a través del llenguatge i moviments corporals de la dansa. Per primera vegada la productora audiovisual i fotogràfica DANSPXL grava l’estil de dansa espanyola i flamenca com a protagonista. Una manera diferent d’acostar a la societat aquest art i de retruc contribuir a reactivar aquest sector colpejat per la pandèmia.\nAmb les càmeres capten els diferents moviments dels ballarins i ballarines de la Companyia Corales. Ho fan en aquest entorn agradable envoltat de flors i plantes. Un dels objectius de la videodansa “Semillas” és reivindicar, ens expliquen, la figura de la dona creadora i emprenedora a la dansa.\nAquest projecte compta amb el suport de l’entitat Atenea-Women, Art Tech associada a la Universitat Politècnica de València. La intenció és que estigui llest aquest octubre per poder-lo presentar en diversos festivals i donar-li el màxim de visibilitat.\nMés en aquesta secció: « El futbol modest reclama tornar ja CB Valls i TGN Bàsdquet obriran la Copa Catalunya amb derbi al Joana Ballart »


Wuwei - Viquipèdia, l'enciclopèdia lliure\n37° 55′ 40″ N, 102° 37′ 58″ E / 37.92781°N,102.63286°E / 37.92781; 102.63286\nFa frontera al nord amb Mongòlia interior i al sud-oest amb Qinghai. La seva localització central entre tres capitals occidentals, Lanzhou, Xining i Yinchuan la fan un centre important per al transport per la zona. A causa de la seva posició al llarg del corredor de l'Hexi, històricament l'única ruta des de la Xina central fins a l'occidental i la resta de l'Àsia central, importants línies ferroviàries i carreteres nacionals passen per Wuwei.\nLa geografia de Wuwei està dominada per tres altiplans, el Loess, el tibetà, i el mongol. De forma general, el sud és alt i el nord és baix, amb elevacions que van des de 1.020 fins a 4.874 m damunt el nivell de mar. La seva àrea és de 33.000 km². La temperatura anual és de 7,8 °C. El clima és àrid o semiàrid amb precipitacions entre 60–610 mm. Hi ha entre 2.200 i 3.000 hores de sol anuals.\nAntigament Wuwei s'anomenava Liangzhou (凉州) i era la darrera estació oriental del corredor de l'Hexi. Els primers assentaments són de fa 5.000 anys. El 121 aC, l'emperador Han Wudi hi va portar la seva cavalleria per defensar el corredor. El seu èxit militar li va permetre expandir el corredor cap a l'oest.\nFou una parada important de la ruta de la Seda, que la va portar a ser un encreuament de cultures i ètnies d'arreu de l'Àsia central.\nLes nombroses grutes i temples budistes de la zona certifiquen el seu paper en el camí per a portar el budisme de l'Índia i Afganistan a la Xina.\nA Wikimedia Commons hi ha contingut multimèdia relatiu a: Wuwei\nCavall volador de Gansu, escultura xinesa descoberta prop de Wuwei\nObtingut de «https://ca.wikipedia.org/w/index.php?title=Wuwei&oldid=25223836»\nDarrera modificació: 13 oct 2020 a les 15:35\nLa pàgina va ser modificada per darrera vegada el 13 oct 2020 a les 15:35.


cirurgià, catedràtic d'universitat, traumatòleg, recerca clínica\nEl 1940 forma part del Consell Nacional de Catalunya constituït a Londres, que agrupava nacionalistes exiliats que maldaven pel reconeixement dels drets dels catalans davant dels aliats. El 1941 escriu The Spirit of Catalonia on dona a conèixer al món anglosaxó la contribució catalana al naixement i desenvolupament de la civilització occidental que va ser traduït i editat després en català (primer a Mèxic i, quan es va poder, el 1977 també a Catalunya). Mantingué contactes d'amistat amb el violoncel·lista Pau Casals i Josep Maria Batista i Roca. Fruit d'aquest amistat és la correspondència entre ell i Pau Casals que es van publicar l'any 2009 amb el títol Estimat doctor/Admirat mestre. L'any 1954, protagonitzà a Barcelona la primera activitat clandestina de la Societat Catalana de Biologia amb una conferència sobre poliomielitis a casa de Josep Puig i Cadafalch i dirigida pel Leandre Cervera, president de la Societat en aquells moments. L'any 1960 presidí el Congrés de la Societat Internacional d'Ortopèdia i Traumatologia a Nova York.\nBust del doctor Josep Trueta, davant de l'hospital de Girona que porta el seu nom.\nObtingut de «https://ca.wikipedia.org/w/index.php?title=Josep_Trueta_i_Raspall&oldid=27658973»


Serrallonga 1640: d’octubre 2021\nHem vist com un tal Jeroni Terrats anava amb els bandolers i els feia d’espia. En el procés sumarial d’en Serrallonga trobem més referències d’aquest personatge.\nEs tractava de Jeroni Terrats, pagès de Sant Genís Sacosta, terme d’Amer.\nEl 23 de desembre de l’any 1632 Miquel Esquerit, pagès de les Encies, compareix davant el batlle de Sant Feliu de Pallerols per a fer una denúncia. Els dia abans Jeroni Terrats i un altre bandoler l’havien assaltat i robat en el camí ral entre Amer i Sant Genis:\n“anant men jo a casa del mas Casanoves de les Entines hont habito que venia de treballar en una pessa de terra dita lo Campas van exirme al devant armats de llurs pedrenyals Jheronim Tarrats en compnya dun altra homeque jo nol conegui que aportava una careta ab barba falsa”.\nLi van robar una escopeta llarga de sis pams, una capa de pastor vermella, un pedrenyal de tres pams i el cinto amb la daga. I el bandoler emmascarat li tirà un dret de pedrenyal que per fortuna li passà el costat del braç sense fer-li mal.\nDesprés d’haver fet la denúncia resulta que Miquel Esquerit tornava a casa seva quan va tenir la mala fortuna de tornar-se a trobar amb Terrats, qui en veure’l va anar al darrera seu amb ànim de matar-lo:\n“A la que arribava jo a part del mont del seu moli de dit Tarrats en lo camí real qui va de la present vila a la vila de Amer a la que fora serca de mi me pega al meu cap una gran canonada de pedrenyal y jo tement nom matas fugi y dexi la capa y sombrero y dit Jheronim Tarrats ab lo pedrenyal a les mans me ana al darrera epr amtarme com de fet me haguera mort sino que fugint li escapi y nom pogue danyar”,\nTot això passava al molí d’en Terrats i hi havia testimonis. El 27 de desembre declarava davant el batlle Margarida Torrent, muller del moliner. Va relatar que Jeroni Terrats hi havia anar a moldre farina, que en un moment donat va sentir molts crits i, sortint a la finestra, va veure com Terrats perseguia a Miquel Esquerit y que “jo tement que dit Jheronim Tarrats nol mata o danyas a dit Miquel Esquerit cridi molts crits dient Jheronim Jheronim no ho fassas”.\nEns serveixen aquestes declaracions i testimonis per a conèixer un bandoler ocasional d’Amer, qui compaginava la seva vida de pagès amb assalts a cara descoberta en el camí ral que era totalment proper a la seva masia, com si un dia pogués llevar-se per anar a moldre blat i l’altre eixir a robar al costat de casa. Una estranya sensació de seguretat o de falta de por als efectes de la justícia.\nEl procés no conté més informació del tal Jeroni Terrats, ni de la seva detenció o del càstig, però va tenir un final propi d’un bandoler.\nSabem,gràcies al llibre de Xavier Solà i Colomer “El Monestir de Santa Maria d’Amer a l’època moderna”(Ed. Fundació Noguera, 2010), que va tenir un final tràgic l’any 1651, amb quatre forats de bala de pedrenyal al braç dret i tres al pit. El que avui en dia diríem que “el van deixar com un colador”.\nEls batlles locals eren a primera línia en l'operatiu per atrapar els bandolers del segle XVII. Ells havien de cridar a sometent i atrapar els lladres d'ofici o a partir de les proclames del virrei o les ordres dels nobles i senyors. Del seu compromís en aquesta tasca -o de la manca de compromís depenia en bona part la continuïtat de les quadrilles de bandolers de les Guilleries.\nJoan Mont, també batlle d'Amer en un altre període, si que anava al darrere dels bandolers. Tenia, però, un "traidor" dins la seva mateixa família: el seu germà Miquel Mont.\nLa multiplicitat i competència jurisdiccional del territori, petita noblesa, església, batlles locals, ajudaven els bandolers a sortir-se’n amb la seva i a bellugar-se amb relativa tranquil·litat per diferents parts del territori.\nAmer era un entremig: una vila on trobaven protecció i on alhora eren perseguits, un terreny adobat per al bandolerisme, per al seva proximitat amb el camí ral i a les muntanyes on poder fugir; per tant terreny adobat per a ser recordat com a “territori Serrallonga·”.\nHem vist com un masover del mas Conchs era fautor de al quadrilla. Per contra, el propietari del mas, Joan Conchs i Maset, no participava d’aquesta amistat. L’any 1627, estant Serrallonga i els seus apostats en el camí ral, el detingueren i se l’emportaren lligat per boscos i muntanyes, demanant un rescat de 400 lliures. Li van fer escriure una carta i el cunyat del segrestat els va lliurar al cap d’uns dies prop de Susqueda. Finalment cobraren un rescat de 300 lliures i una cadena d’or.\nUn altre mas que els bandolers van assaltar va ser el mas Boada de les Costes. Antic Gornés, Pau i Francesc Moners, Jaume Planella, el Fadri de Sau i Margarida Severa, anaren de nits al mas i “picant-li a la porta y fentse lo matex Buada en al finestra li digueren quels dones cent ducats fentli moltes amenasses si nols donave”. Un mètode, el de les amenaces, utilitzat pels bandolers i en ocasions no era prou efectiu. En aquesta ocasió en Boada va prometre donar els cent ducats, que els va havia de portar al rector de Sant Martí de Cantallops, on els recollirien els bandolers. Però el Fadrí de Sau explica en al seva confessió de mai van arribar a cobrar-los.\nEl cam ral d’Olot a Girona era molt transitat i per això objecte de la presència sovintejada dels bandolers de les Guilleries.\nEl mes de novembre de l’any 1627 Serrallonga, Puigdelavall, el Gavaig d’en Serrallonga, Cristòfol Madriguera i altres bandolers s’hi van posar armats amb els seus pedrenyals i detingueren i robaren a diferents viatgers. Al vespre els deixaren anar a tots excepte a un apotecari de Figueres que es deia Mas, al qual s’emportaren lligat per a demanar-ne un rescat. Del segrest aconseguiren cent lliures que es repartiren en un bosc de Plantadís i del camí ral moltes sabates perquè robaren un sabater que anava a la fira.\nEl 1629 es van posar en el camí ral per a segrestar un tal Umbert, que era notari de la vila de Sant Feliu de Pallerols, perquè era home ric i presumien poder-ne treure un miler de lliures. Però un tal Terrats, dit lo hereu de Sant Genis de les Planes, que espiava el notari i havia d’avisar els bandolers es va descuidar i Umbert va passar pel lloc on eren amagats els bandolers sense que s’adonessin. Amb tot, van aprofitar el dia per robar els passatgers, però van treure’n poca cosa.\nEl mes de maig de 1630 els tornem a trobar en el mateix camí, aquell dia només eren Serrallonga, el Fadrí de Sau, l’Anastàsia Colobrans, l’amiga d’aquest, i Jaume Viola. Separats dels altres companys perquè en Serrallonga no volia anar amb tota la camarada. Van sortir al mig del camí quan passaven tres homes, però aquests, en veure’s assaltats per pocs bandolers, oferiren resistència. La cosa va acabar a trets i en va morir Pere Daltes, nafraren a un tal Franch de Pineda i s’emportaren lligat a un tal Pol de Montfullà, a qui composaren demanant un rescat de tres-centes lliures que van cobrar prop d’Osor.\nLa darrera vegada que s’ha publicat la novel·la Don Juan de Serrallonga de Víctor Balaguer va ser l’any 2008.\nVa ser en edició facsímil, reproduint les pàgines de l’edició en castellà de l’any 1867, excepte la portada que és en cartoné.\nL’edició formava part de la col·lecció “Memòries d’Osona” i l’editava el desaparegut Diari de Vic.\nAmb aquest volum completo la meva col·lecció d’edicions i reedicions, fruit de l’èxit de l’obra, de la novel·la de Víctor Balaguer.\nVan ser cinc en el segle XIX: 1858,1862,1866,1877 i 1895 (aquest darrera amb cromolitografies en color).\nVan seguir-ne sis en el segle XX: 1922 (la primera en català), 1937,1948,1957,1975 i 1988.\nI tres mes, per ara, en el XXI: 2001,2005 i 2008.\nEn total, doncs, catorze edicions.\nHe pogut completar aquesta bibliografia, amb l'edició de 2008, gràcies a l'Edu. La fortuna va fer que guardés el llibre i me'l vengués i, la casualitat, que l'anéssim a trobar a la font del Ferro de Pineda de Mar. A les portes del parc natural de Montnegre Corredor, hi vam descobrir una ruta que porta a la masia de Pau Gibert, un bandoler del segle XVIII que ens portarà a descobrir noves rutes. Una descoberta.


Joan Puigcercós i Boixassa - Viquipèdia, l'enciclopèdia lliure\nJoan Puigcercós i Boixassa (Ripoll, 2 de desembre de 1966) és un polític català que va ser president d'Esquerra Republicana de Catalunya (2008-2011). Va estudiar filosofia i ciències polítiques a la UAB.\nPuigcercós el 2010\n2 desembre 1966 (54 anys)\n9è President d'Esquerra Republicana de Catalunya\n7 juny 2008 – 17 setembre 2011\n← Josep-Lluís Carod-Rovira – Oriol Junqueras i Vies →\n29 novembre 2006 – 10 març 2008\n← Xavier Sabaté i Ibarz – Jordi Ausàs i Coll →\n10è Secretari general d'Esquerra Republicana de Catalunya\n← Josep-Lluís Carod-Rovira – Joan Ridao i Martín →\n30 març 2004 – 16 novembre 2006 – Georgina Oliva i Peña →\n5 novembre 1999 – 21 març 2000 (renúncia) – Pere Vigo i Sallent →\n13 desembre 1987 – 20 març 1994 – David Minoves i Llucià →\nCasat i amb dos fills, va cursar els estudis de filosofia i lletres (secció sociologia) i de ciències polítiques a la Universitat Autònoma de Barcelona. Després de desvincular-se de la política activa ha entrat a participar en societats d'exportació de productes agroalimentaris i és director executiu de l'Escola de Noves Tecnologies Interactives que imparteix el primer Grau universitari en videojocs a Catalunya. Fill de família de masovers, Joan Puigcercós es va criar en un entorn familiar obrer i d'ideari republicà, especialment l'avi patern, que era militant d'ERC i fou destinat al front de Gandesa i a la batalla de l'Ebre durant la Guerra Civil espanyola. Criat a Ripoll, a causa del rebuig dels ordes religiosos catalans al franquisme, Joan Puigcercós tingué l'oportunitat de conèixer el socialisme militant a les escoles, assistint a classes que donaven els militants del PSC. Però on sobretot va desenvolupar el seu pensament d'esquerra i independentista fou a la UAB, on milità a Independentistes dels Països Catalans (IPC) i a l'Assemblea d'Estudiants Independentistes d'Universitat (AEIU).\nA finals del desembre de 1986 va incorporar-se al grup dels ex-membres de la Crida a la Solidaritat que, encapçalats per Àngel Colom, havien abandonat aquella formació el mes de setembre anterior. Tots ells s'afiliaren, el mes de febrer de 1987, a Esquerra Republicana de Catalunya. Puigcercós va ser candidat a les eleccions municipals a Ripoll el 1987, on va obtenir l'acta de regidor. El setembre de 1987 Puigcercós fou nomenat secretari general de les JERC, càrrec que ostentà fins al 1994.\nZapatero i Puigcercós se saluden a l'inici d'una reunió. (2006)\nJoan Puigcercós a la Casa del Poble de Blanes (la Selva)\nLes JERC van servir a Puigcercós per a obtenir la confiança dels dirigents d'ERC, que el nomenaren l'any 1993 President de la Federació de Girona, càrrec que ocupà fins al 1996. Fou candidat a les eleccions al Parlament de Catalunya (1992) com a diputat, on s'especialitzà en temes econòmics. Posteriorment, l'escissió d'una part del partit per formar el Partit per la Independència, entre ells Àngel Colom, van provocar una reestructuració dels càrrecs d'ERC. Aleshores Puigcercós va substituir Pilar Rahola a les llistes al Congrés dels Diputats espanyol i obtingué l'escó a Madrid a les eleccions generals espanyoles de 2000. En aquesta seva primera legislatura, sota la presidència del govern d'Aznar, treballà en diferents comissions, entre les quals destaca la comissió d'investigació del cas Gescartera que li va merèixer un reconeixement públic dels periodistes parlamentaris espanyols per les seves intervencions. A les eleccions generals espanyoles de 2004 anà al número 2 de la llista per ERC a la circumscripció de Barcelona després de cedir el primer lloc a Josep-Lluís Carod-Rovira després de la tempesta política desfermada l'afer de l'entrevista amb ETA a Perpinyà. El resultats electorals, amb 8 escons, permeteren que ERC obtingués grup parlamentari propi. Des d'aquell moment fou el president del Grup Parlamentari d'Esquerra Republicana al Congrés dels Diputats.\nDins d'ERC ha estat vicesecretari general del partit entre 1996 i 2001 i va ser escollit Secretari General d'Esquerra en el 24è Congrés Nacional, celebrat a Lleida els dies 3 i 4 de juliol de 2004. El 27 de juny de 2006, ERC decidí que Puigcercós fos el número dos a Barcelona per a les eleccions al Parlament de Catalunya de 2006 darrere de Josep-Lluís Carod-Rovira. Després de les eleccions, ERC va pactar amb el PSC i ICV-EUiA per formar un nou Govern amb José Montilla com a President de la Generalitat. Va ser nomenat Conseller de Governació de la Generalitat de Catalunya, càrrec que va exercir fins a les Eleccions generals espanyoles al 9 de març del 2008. La desfeta electoral d'ERC en aquestes eleccions (que va perdre més de 300.000 vots i va passar dels 8 diputats que tenia a només 3) va fer que Puigcercós decidís abandonar el Govern de la Generalitat "per a dedicar-se al partit" i preparar la seva candidatura a la presidència del partit. El substitut de Puigcercós a la Conselleria de Governació va ser l'alcalde de la Seu Jordi Ausàs i Coll. Es va presentar com a candidat a la presidència de la Generalitat de Catalunya a les eleccions de novembre del 2010, obtenint 10 diputats. Passats uns dies va dimitir i va convocar congrés extraordinari, celebrat a Girona, d'on en va sortir el seu successor, l'eurodiputat Oriol Junqueras. Per primera vegada en la història contemporània del partit més antic de Catalunya, ERC aconseguia fer un relleu tranquil en la seva presidència.\nEl setembre de 2013 va iniciar un espai d'opinió en el diari digital Huffington Post.\nMallo, Oriol. Madrid Confidential: Les Aventures del Diputat K. La Campana, 2004. ISBN 9788495616425.\nPairó, Gisela. Corredor de fons: Retrat de 22827Joan Puigcercós (biografia). Dau, 2007. ISBN 97884935.\nLlavina, Jordi. El país que tenim: converses de Joan Puigcercós amb gent emprenedora i valenta. Pòrtic, 2010. ISBN 9788498091571.\nA Wikimedia Commons hi ha contingut multimèdia relatiu a: Joan Puigcercós i Boixassa\n↑ Riba, Tian; Arenas, Sandra «“Carretero ha de saber què vol ser quan sigui gran”». avui.cat, 16-06-2009.\n↑ «El próximo curso se inicia el primer Grado universitario en videojuegos"». La Vanguardia. [Consulta: 26 maig 2013].\n↑ «Joan Puigcercós i Boixassa. Conseller de Governació i Administracions Públiques». www.vilaweb.cat. [Consulta: 11 març 2008].\n↑ «Puigcercós plega del Govern per a "dedicar-se al partit"». www.e-noticies.com. [Consulta: 11 març 2008].\n↑ «ERC recol·loca Jordi Ausàs de conseller de Governació». [Consulta: 11 març 2008].\n↑ «Joan B. Culla: 'Junqueras ha fet el primer relleu pacífic de la història d'ERC'». Vilaweb, 25-03-2013. [Consulta: 4 juny 2011].\n↑ «Blog de Joan Puigcercós al Huffington Post». Huffington Post, 18-09-2013. [Consulta: 18 setembre 2013].\nFitxa de Joan Puigcercós al Congrés dels Diputats espanyol (castellà)\nRelleu de Joan Puigcercós (català)\nXXVI Congrés d'ERC Junqueras per Puigcercós (català)\nObtingut de «https://ca.wikipedia.org/w/index.php?title=Joan_Puigcercós_i_Boixassa&oldid=27399697»\nDarrera modificació: 5 juny 2021 a les 21:16\nLa pàgina va ser modificada per darrera vegada el 5 juny 2021 a les 21:16.


Glamping, càmpings amb glamurSolvia Magazine | Solvia Magazine\nGlamping, càmpings amb glamur\nRenovar-se o morir. Els hotels i els càmpings estan a la caça de nous clients, més exclusius i amb gustos més sofisticats. La nova tendència en hostaleria es diu glamping, nom que neix de la fusió de les paraules glamur i càmping, i defineix una nova forma de turisme que sedueix joves i bohemis adinerats que volen passar les seves vacances vivint una experiència diferent, lluny de les construccions de formigó i maons i en ple contacte amb la naturalesa sense renunciar al confort dels millors hotels.\nTot té el seu origen, i el del glamping cal buscar-ho en les caceres elitistes que es fan a la sabana africana. Les carpes que acollien els turistes adinerats traslladaven serveis i comoditats de primera classe a paratges deserts. A poc a poc, la tendència es va imposar en països amb una vasta naturalesa encara per descobrir com són Austràlia i els Estats Units, i fa poc ha arribat a Espanya, en forma d’harmonioses cases en els arbres, sofisticades tendes índies o iurtes.\nAquests espais estan especialment preparats per als qui busquen naturalesa sense abdicar del confort d’una casa i gaudir d’altres privilegis que no s’inclouen en l’oferta tradicional dels càmpings, com ara haver de muntar la tenda, dormir incòmodament a terra o no tenir llum elèctrica. El glamping és apte per a tots els públics, fins i tot per al turisme familiar. Els nous establiments de glamping també ofereixen nombroses activitats relacionades amb la naturalesa i l’equilibri corporal i mental: massatges, sessions de reiki… Es tracta d’un turisme, en definitiva, totalment diferent.\nETIQUETES: glamour @ca, glamping @ca, tendencias @ca


L’Ajuntament posa en marxa un concurs de projectes per rehabilitar de manera integral el Mercat de Campoamor i l’entorn. Es demana que les propostes siguin innovadores. Els cinc finalistes hauran d’elaborar una proposta tècnica. D’aquestes, el jurat en triarà la guanyadora. El guanyador serà l’encarregat de redactar el projecte definitiu, ja al proper mandat.\nEl projecte vol transformar i crear un espai de centralitat a la zona sud de Sabadell. Des de l’Ajuntament es proposen donar a la zona una oportunitat per a la millora comercial, urbanística i social. Per tant, a les propostes se’ls hi demana reforçar la centralitat del barri i crear una plaça entre els equipaments del Mercat de Campoamor, el CAP Sud i l’Institut Ribot i Serra. A més, des de l’Ajuntament asseguren que la rehabilitació integral del mercat ha de respondre a una millora en els usos comercials, ser un espai per a noves emprenedories i per a la formació i inclusió social.\nEls criteris que s’utilitzaran per avaluar la viabilitat del projecte seran: la correcta estructura urbanística, l’adequació al lloc, la qualitat arquitectònica, es propostes de distribució, sostenibilitat, eficiència i noves tecnologies.\nAquesta actuació està emmarcada dins l’Estratègia de Desenvolupament Urbà Sostenible Integral Sabadell (DUSI). El finançament serà compartir entre el Fons FEDER i l’Ajuntament.\nFoto portada: el mercat de Campoamor, en una imatge d’arxiu. Autor: David B.


Experts en salut de Roses difonen prevenció de malalties i bons hàbits en una jornada - Empordà\nExperts en salut de Roses difonen prevenció de malalties i bons hàbits en una jornada\nEls visitants poden fer un circuit per diferents taules de salut, per mitjà d'activitats participatives i informatives\n03·06·17 | 07:03\nUna representació dels professionals de salut que han organitzat la jornada. GERARD BLANCHÉ\nRoses acull la I Jornada de Salut a l'aire lliure, aquest 3 de juny. La idea va sorgir de diverses reunions que van portar a terme, al CAP de Roses, professionals de diferents entitats de la població, amb l'objectiu de donar a conèixer les activitats de promoció i prevenció de la salut.\nPer aquest motiu, el CAP, juntament amb les farmàcies de Roses i la Fundació Roses Contra el Càncer, han organitzat de manera conjunta aquesta primera edició de la jornada.\nLa Jornada de Salut s'inicia a les 10.00 hores, a la Riera Ginjolers. Durant tot el matí, fins a les 14.00 hores, els visitants poden fer el circuit per les diferents taules de salut.\nEn una zona de la Riera Ginjolers, es troben diferents espais, en casdascún dels quals es tracta un tema de salut a través de diferents activitats participatives i informatives. Així, el visitant pot resoldre dubtes sobre la diabetis, la hipertensió arterial, el consum de tabac i alcohol, l'exercici físic i l'obesitat.\nS'ha habilitat també un espai dirigit als joves on els professionals sanitaris tracten la salut sexual. Els més menuts compten amb un racó amb activitats de dibuix de plats saludables i tallers de rentat de dents.\nLa Fundació Roses Contra el Càncer, per la seva banda, ofereix consells sobre protecció solar i prevenció del càncer de pell. I les farmàcies donen a conèixer la seva implicació en la salut de la població.\nParal·lelament, al llarg del matí, s'han promogut diferents tallers de reanimació cardiopulmonar i la utilització del desfibril·lador (DEA), amb què els assistents poden practicar la tècnica amb l'ajuda d'un professional.\nTambé es fan activitats dirigides de Zumba i música en viu amb Madame Mustasch.\nAquesta iniciativa neix amb el propòsit de potenciar les activitats de salut comunitària dirigides a la població, de manera coordinada amb altres entitats locals en l'àmbit de la salut. La idea, com expliquen els organitzadors, és que el visitant trobi un espai dedicat a la salut dins d'un marc lúdic.\nPer fer-ho més amè, els assistents estan convidats a fer un circuit per les diferents taules de salut, on se'ls entregarà una targeta per registrar el seu pas per cada una d'elles. En acabar el circuit, s'ha previst que rebin un obsequi. A la targeta ha de figurar un registre dels diferents controls realitzats a cada taula, com, per exemple, la mesura de la pressió arterial. En el cas que es detecti qualsevol anomalia, els professionals aconsellen a la persona que es faci un control de salut al seu equip d'atenció primària.\nEls organitzadors de la iniciativa són l'ABS (Àrea Bàsica de Salut) de Roses, la Fundació Roses Contra el Càncer i les farmàcies Bibiana Martínez, del Carrer Major, González, Gratacós i Marta Bosch. Col·laboren l'Ajuntament de Roses, el Centre MEF, Madamme Mustach, Afiter i laboratoris farmacèutics.\nEls vuit canvis que has de fer en l'alimentació quan arriba la menopausa\nRebeca Gil / LNE\nLa comarca es solidaritza amb el càncer de mama\nACN - Laura Fíguls Barnaus / Emporda.info


El 26 d’abril commemorem el Dia de la Visibilitat Lèsbica. Encara que anem avançant en matèria d’igualtat, les dones lesbianes encara ens veiem envoltes en situacions on hem d’amagar la nostra orientació per por a ser discriminades. És per això que la visibilitat de les dones lesbianes i el seu apoderament a la nostra societat és una de les permanents lluites que des de Lambda treballem contínuament.\nTPL_COM_CONTENT_READ_MORE26 d’abril, Dia de la Visibilitat Lèsbica\nDeclaració Institucional davant la marginació del Poble Valencià en els Pressupostos Generals de l'Estat 2017\nL’Ajuntament informa que s’ha adherit a la Declaració Institucional de les Corts Valencianes davant la marginació dels valencians i les valencianes en els Pressupostos Generals de l’Estat de 2017.\nTPL_COM_CONTENT_READ_MOREDeclaració Institucional davant la marginació del Poble Valencià en els Pressupostos Generals de...\n25 d'abril, Dia de Les Llibertats del Poble Valencià\n«El 25 d’abril de 1707 va tindre lloc la Batalla d’Almansa, entre els partidaris de l’arxiduc Carles d’Àustria i els de Felip d’Anjou. Eixa data significa la pèrdua dels Furs, que havien estat en vigor des de temps de Jaume I el Conqueridor, ja que el bàndol guanyador (Felip V de Borbó) va imposar les “lleis i costums de Castella” per a tot l’antic regne de València. Actualment, el 25 d’abril celebrem el Dia de les Llibertats del Poble Valencià, segons ha estat institucionalitzat per les Corts Valencianes. Enguany, des de l’Ajuntament de Simat, reivindiquem en esta celebració un finançament just i més autonomia municipal per a poder prestar un millor servei a la ciutadania».\nPla d'Ocupació Local 2017, 2a.Fase, «personal de neteja»\nPer Decret de l’Alcaldia 167/2017, de 18 d’abril, han estat aprovades les Bases per a la selecció de persones desocupades a l’empara del PLA D’OCUPACIÓ LOCAL de 2017, segona fase, en la categoria professional «personal de neteja». El termini de presentació de la sol·licitud de participació de les i els aspirants interessats finalitzarà el proper dia 2 de maig.\nAnunci P.O.L. 2017, 2a.fase, personal neteja\nXerrada sobre assegurances agràries a Simat de la Valldigna\nPla de Vigilància i Extinció d'Incendis Forestals «Pasqua 2017»\nButlletí d'avisos núm.6 i 7, abril 2017, de la Conselleria d'Agricultura, Medi Ambient, Canvi Climàtic i Desenvolupament Rural\nActivitats Culturals, abril 2017\nPàgina 146 de 209


Secció Excursionista del Centre de Lectura de Reus: de novembre 2016\n40 Aplec Excursionista dels Països Catalans a Esporles (Mallorca) del 28-10 al 1-11-2016\nPer segona vegada en la història dels 40 Aplecs dels Països Catalans realitzats fins ara ens hem aplegat a la vila mallorquina d'Esporles. L'Aplec ha aplegat al voltant d'uns 500 excursionistes d'arreu i junts hem pogut gaudir de diversos itineraris i altres activitats proposades per l'organització a Serra de Tramuntana. Els dies han estat anticiciclònics, amb fresca durant els vespres però amb calor durant les hores centrals del dia. De la Secció Excursionista ens hi hem desplaçat una dotzena de socis. Hi hem anat en avió i hostatjat a la Ciutat de Mallorca.\nDurant la cloenda del 40è Aplec s'ha donat el relleu a les entitats excursionistes reusenques les quals l'any 2017 organitzarem conjuntament el 41è Aplec Excursionista dels Països Catalans\nL'amplia oferta d'excursions en què hem participat durant aquests tres dies no pot ser recollida del tot en aquesta ressenya. Us n'oferirem una petita tria:\nÀlbum de fotografies de l'excursió Esporles-Son Ferrà-Ermita de Mariastella-Es Castellet-Font des Rafal 29-10-12\nÀlbum de fotografies del descens del Torrent de Na Mora 30-10-12\nÀlbum de fotografies de l'excursió Esporles-Port des Canonges-Miradors de Son Olesa 31-10-12\nÀlbum de fotografies de l'Aplec i cloenda a Esporles\nEnllaç al track de l'excursió Esporles-Ermita de Mariaestella\nEnllaç al track del descens del Torrent de Na Mora\nEnllaç al track de l'Excursió als Miradors de Son Olea\nPublicat per Secció Excursionista del Centre de Lectura de Reus a 22:35 0 comentaris\n40 Aplec Excursionista dels Països Catalans a Espo...


Noves troballes al jaciment de Cavet\nLes excavacions del Cavet.\nEl jaciment de Cavet avala l'intercanvi de productes entre el litoral i l'interior durant el Neolític\nEls arqueòlegs han trobat eines de pedra confeccionades amb varietats de sílex del Montsant i els Monegros\nActualitzada 17/11/2016 a les 19:15\nDes del dia 9 de novembre i fins el proper dimarts dia 22 s'efectua una excavació al jaciment neolític del Cavet de Cambrils que ha aportat noves evidències en relació a la mobilitat dels homínids. Concretament, són eines de pedra, algunes de les quals han estat confeccionades amb varietats de sílex procedent de zones allunyades d’aquest territori, com el Montsant i els Monegros.\n«Molt probablement s’intercanviava sílex de bona qualitat de l’interior per productes del litoral, com poden ser petxines i cargols marins, que eren utilitzats per la fabricació d’ornaments, que localitzem en jaciments terra endins», afirmen Marta Fontanals i Josep Maria Vergès, codirectors de l’excavació i membres de l’IPHES.\nAquestes peces han aparegut en el punt on s’ha documentat la potència sedimentària més important del Cavet, amb una profunditat d’uns 3 metres. Una altra descoberta important ha estat el que podria ser una franja d’un fossat de protecció d’un poblat del neolític antic.\nL’alcaldessa de Cambrils, Camí Mendoza, i el regidor de Cultura, Lluís Abella, han visitat l’excavació acompanyats del director de l’IPHES Robert Sala; la gerent d’aquest centre de recerca, Maria Targa, i el director del Museu d’Història, Gerard Martí.\nMendoza ha destacat l’aposta de l’Ajuntament de Cambrils perquè es pugui continuar estudiant aquest jaciment i per posar en valor el patrimoni. Justament enguany es compleixen els 10 anys de recerca en aquest jaciment, des que l’any 2006 el Museu d’Història de l’Ajuntament de Cambrils va signar el conveni marc amb l'IPHES.


Yunnan, la Xina rural i Pequín amb nosaltres\nSortida en privat a la Xina rural el proper 11 de maig de 2019. Serem un grup de 15 persones i visitarem una regió inèdita d'aquest país, evitarem les grans aglomeracions i descobrirem una Xina tradicional en un entorn natural impressionant i una gran varietat ètnica. Ens allotjarem en hotels amb encant i en pensió completa, acompanyats de la nostra guia resident al país, sense deixar-nos les icones de Pequín; la gran muralla, el temple d'estiu i la ciutat prohibida. Et sorprendrà.\n11 MAIG • BARCELONA > PEQUIN > KUNMING\nPresentació aeroport 3 hores abans de la sortida del vol. Sortida del vol regular destí Kunming. Nit a bord.\n12 MAIG • KUNMING (1800m)\nArribada a Kunming capital de la província de Yunnan i trasllat a l'hotel. Kunming és coneguda a la Xina com "La ciutat de l'Eterna Primavera" i la seva situació permet al viatger gaudir d'un clima temperat durant tot l'any. SOPAR DE BENVINGUDA. Allotjament a Kunming.\n13 MAIG • KUNMING >TUANSHAN > JIANSHUI\nDesprés de l'esmorzar sortida cap al petit poble de Tuanshan (aprox. 4 hores de trajecte) on passejarem per les seves antigues cases perfectament conservades i gaudirem de la seva magnífica arquitectura tradicional de l'època Ming. També visitarem el pont de Shuanglong o dels Dos Dracs, construït durant la Dinastia Qing. Aquest pont és considerat una obra mestra entre els ponts de la Xina. A continuació, seguirem fins Jianshui. Des d'aquesta antiga ciutat situada sobre la ruta de la Seda del Sud-oest de la Xina, més coneguda per l'antiga ruta del te i els cavalls, es controlava als passatgers que es dirigien cap a Vietnam, d'aquí que es convertís en el S. XIII en un centre polític i militar molt actiu. Avui, aquesta petita ciutat és com un veritable museu d'arquitectura antiga. Arribada a Jianshui i allotjament.\n14 MAIG • JIANSHUI > YUANYANG\nAl matí visitarem la ciutat antiga. A continuació, sortida cap a la població de Yuanyang (aprox. 4 hores de trajecte). En aquesta petita població, situada a 1800m d'alçada i llar de les minories Yi i Hani, es troben les terrasses d'arròs més belles i espectaculars del món incloses a la llista de Patrimoni Mundial de la UNESCO des de 2013. Arribada i trasllat a l'hotel. Allotjament a Yuanyang.\n15 MAIG • YUANYANG\nAvui dedicarem el dia a descobrir els voltants de Yuanyang amb les seves terrasses d'arròs i les poblacions de les minories Yi i Hani. Si el clima ho permet, farem una caminada d'aprox. 1 hora entre terrasses. Allotjament a Yuanyang.\n16 MAIG • YUANYANG > SHILIN O BOSC DE PEDRA\nDesprés de l'esmorzar iniciarem el nostre camí cap a Shilin o Bosc de Pedra (aprox. 5 hores de trajecte). El Bosc de Pedra recentment inclòs en la llista de Patrimoni Mundial de la UNESCO, és un dels exemples més espectaculars de paisatge càrstic i és considerat un fenomen natural extraordinari i una referència geològica mundial. Arribada i visita. Allotjament a Shilin.\n17 MAIG • SHILIN > WEISHAN\nAvui sortirem cap a la població de Weishan (aprox. 6 hores de trajecte), un cop arribem visitarem la muntanya de Weibaoshan, considerada una de les catorze muntanyes taoistes més importants del país. A la tarda visitarem la ciutat antiga de Weishan, llar de les minories ètniques Yi i Hui, construïda fa més de 600 anys durant la Dinastia Ming. Allotjament en Weishan.\n18 MAIG • WEISHAN > DALI(1974m) > XIZHOU\nAl matí sortida cap a la població de Dali (aprox. 1 hora i mitja de trajecte). Dali, població situada en un marc natural incomparable, entre les majestuoses muntanyes de Cangshan amb una alçada mitjana\nde 4000m i el llac Erhai, Dali està principalment poblat per la minoria Bai que es va instal·lar a la vora del\nllac fa uns 3.000 anys. Aquesta petita i atractiva ciutat es troba dins de muralles que daten de la dinastia Ming i en la seva major part, la ciutat conserva l'arquitectura tradicional dels bais. Arribada i visita de la ciutat antiga. A continuació, trasllat a la petita població de Xizhou, també habitada per l'ètnia Bai i menys turística que Dali. Aquí ens allotjarem en un hotel amb encant ubicat en una preciosa i antiga casa que va pertànyer a una família molt important que comerciava amb et. Allotjament en Xizhou.\n19 MAIG • XIZHOU >ZHOUCHENG > SHAXI\nAl matí visitarem les poblacions Bai de Xizhou i Zhoucheng on descobrirem la seva típica arquitectura, el seu mercat local i provarem una de les seves especialitats. A continuació, sortida cap a la població de Shaxi (aprox. 2 hores). Arribada a Shaxi i resta del dia lliure per visitar la ciutat antiga. Situada al sud-est del districte de Jianchuan, aquesta població va ser també un important poble comercial a l'antiga ruta del Te i dels Cavalls durant les Dinasties Qing i Han. Des dels temps de la Dinastia Tang, el poble de Shaxi ja era un important centre de comunicacions entre la província xinesa de Sichuan, Yunnan i el Tibet. En aquest lloc es realitzaven les transaccions de te, sucre moreno, teles de Yunnan i Sichuan, pells i altres productes de la regió del Tibet. Tot i que aquesta ruta ja no segueix funcionant, la població de Shaxi encara conserva els seus carrers empedrats i les seves cases tradicionals tal com estaven fa mil anys. Allotjament en Shaxi\n20 MAIG • SHAXI > SHIBAOSHAN/MUNTANYA DELS TRESORS DE PEDRA > ZHONGDIAN (SHANGRI-LA) (3200m)\nContinuació de la ruta per carretera fins a Zhongdian (Shangri-La). En ruta visitarem Shibaoshan o la\nmuntanya dels tresors de pedra. Shibaoshan és una àrea muntanyosa situada a 12 km de la població\nShaxi coneguda per les seves escultures tallades en pedra fa més de 1300 anys i que representen la vida del regne de Nanzhao (748-902) i la influència en Yunnan del Budisme Mahayana procedent\ndel Tibet . Des d'aquí i si el temps ho permet, baixarem la muntanya a peu, és una baixada / caminada fàcil i molt agradable d'aprox. 1 hora / 1 hora i mitja. La població de Shangri.la es troba en una vall envoltada de muntanyes, a 3200 metres d'altura sobre el nivell del mar. Aquest lloc marca l'inici del món tibetà. Coneguda també amb el nom de Shangri-la, terra on regna la pau i la serenitat, gràcies a la novel·la de James Hilton "Lost Horizon". Arribada i trasllat a l'hotel. Allotjament a Zhongdian.\n21 MAIG • ZHONGDIAN\nAvui visitarem el Monestir Songzanglin, conegut també com el "Petit Potala". Aquest monestir tibetà és el més gran i important de la província i compta amb més de 600 monjos i el poble tibetà situat al costat del monestir. Donarem una volta per la ciutat antiga i visitarem la Reserva Natural de l'Estany Napa, una de les praderies més grans de la zona, amb meravellosos paisatges i una gran varietat d'animals, cavalls,llacs, ovelles, ànecs salvatges, etc. Allotjament en Shangri.la\n22 MAIG • ZHONGDIAN > GOLA SALT DEL TIGRE > SHUHE (LIJIANG) (2500m)\nDesprés de l'esmorzar sortida cap a la ciutat antiga de Lijiang. Aquesta població conserva intacte i en la seva totalitat el nucli antic, format per petits carrerons empedrats, centenàries cases tradicionals i petits canals que recorren la ciutat amb l'aigua pura i gelada procedent de la Muntanya del Drac de Jade (5550m) que serveix, amb el seu cim permanentment coberta de neu, de símbol de la minoria Naxi, els habitants de Lijiang. Lijiang va ser declarada en 1999 Patrimoni de la Humanitat per la UNESCO.\nEn ruta visitarem la impressionant Gola del Salt del Tigre. Aquí les aigües del riu Yangtzé han creat una de les goles més profundes del món. S'estén al llarg de 15 quilòmetres, i en alguns punts les seves parets mesuren 3900 metres d'altura. Arribada i trasllat a l'hotel amb encant que està situat a la població de Shuhe, més petita i menys turística que Lijiang. Temps lliure per visitar la ciutat antiga de Shuhe iallotjament.\n23 MAIG • LIJIANG > PEQUIN\nAl matí ens aixecarem aviat per anar a visitar la ciutat antiga de Lijiang abans que el turisme xinès surti al carrer i abans que les botigues obrin les seves portes, donarem també una volta pel seu mercat local, un dels més grans i variats de la província. A l'hora acordada, trasllat a l'aeroport per agafar el nostre vol direcció Pequín. Dinar lleuger a l'avió. Arribada.Trasllat a l'hotel. Sopar i allotjament.\n24 MAIG • PEQUIN\nEsmorzar. Sortida per a la visita de la Muralla i Palau d'Estiu. Dinar. Retorn a Pequín. Temps lliure. Sopar de l´ Ànec lacat. Allotjament.\n25 MAIG • PEQUIN\nEsmorzar. Sortida per a la visita de la Ciutat Prohibida, Plaça Tianmen. Dinar. Temps lliure fins a l'hora del sopar. Després del sopar, trasllat a l'aeroport. Tràmits de facturació.\n26 MAIG • PEQUIN > BARCELONA\nSortida del vol directe a Barcelona. Nit a bord. Arribada a Barcelona.\nVols des de Barcelona.\n9 nits d'allotjament.\nHotels categoria primera cèntrics.\nItinerari PRIVAT de 15 dies/12 nits segons l’ indicat\nVols internacionals de linea regular amb la cia Air Xina i Taxes de bitllet incloses (260€)\nAllotjament en els hotels indicats o similars, en habitació estàndard doble. HOTELS AMB ENCANT i CARÀCTER LOCAL A LES POBLACIONS DE Xizhou (Dali), Shaxi, Shuhe\n(Lijiang) I Zhongdian (SHANGRI.LA)\nEL TRANSPORT PER TERRA EN COTXE PRIVAT ACC, amb el mateix xofer i el mateix cotxe durant tot el recorregut\nGUIA LOCAL i ACOMPANYANT española resident a Xina durant tot el recorregut. Persona amb un gran coneixement de la cultura i la llengua xinesa i amb una gran experiència portant grups per Yunnan\nSOPAR DE BENVINGUDA a la ciutat de Kunming. I el sopar especial d'Ànec lacat\nLes VISITES I ENTRADES a monuments segons itinerari\nAMPOLLES D'AIGUA MINERAL durant tot el recorregut\nAcompanyant nostres des de Barcelona durant tot el viatge\nBossa i assegurança bàsica de viatge.\nItinerari de vol :\n11 maig Barcelona – Pequin 11.35 – 04.25\n12 maig Pequin – Kunming 07.00 – 10.30\n23 maig Lijiang – Pequin 12.40 – 16.05\n26 maig: Pequin – Barcelona 02.30 – 08.15\nSuplement individual : 895,-\nBegudes als menjars\nDespeses personals, propines i en general qualsevol altre servei no especificat en l'itinerari o en els serveis inclosos.\n#asia #descobreix #amb nosaltres


La Taula centra gran part dels seus esforços en la lluita contra les desigualtats socials. Font: Taula del Tercer Sector\nEn un document de quatre fulls en format PDF mostra, a més dels projectes i accions dutes a terme, xifres relatives a participació, balanç econòmic i incidència.\nLa Taula d'entitats del Tercer Sector ha presentat la memòria d'activitats 2018, que fa referència al seu treball a favor de la defensa dels drets socials i a l’enfortiment i la millora del sector.\nGairebé 3.000 persones van assistir als actes organitzats per la Taula, el 65% dels ingressos van arribar del sector públic, el 25% de les despesses van anar a parar a l'enfortiment del sector i ha reforçat el treball amb xarxes estatals i generat noves aliances estratègiques. També ha contribuït a donar visibilitat a la feina feta per les entitats socials, i ha enfortit la relació entre les administracions locals amb l'objectiu de millorar l’atenció i els suports a les persones.\nDes de la Taula han volgut deixar preparades, abans de marxar de vacances, totes les activitats que duran a terme a l’últim quadrimestre de l’any. Presentaran el nou Baròmetre del Tercer Sector; faran dos debats ‘Catalunya Social’, un sobre l'assetjament per raons LGTBI i un altre sobre els efectes de la robotització al tercer sector; i impulsaran diverses jornades com ara la de finançament europeu, la del pacte del temps i la de la garantia d’ingressos.\nA més, estan preparant una acció d’incidència de la Plataforma d’Infància de Catalunya (PINCAT) per a la defensa dels drets dels infants, coincidint amb els 30 anys de la Convenció de l’ONU.\nI per últim, l’m4Social Day d'enguany es centrarà en dades i en una nova missió europea a Brussel·les, de cara al suport que la Taula ofereix a les entitats perquè puguin avançar en la seva internacionalització.\nConsulta el document en format PDF.\nmediació i cohesió social, cohesió social, participació ciutadana, exclusió social, drets humans i desigualtat, Taula del Tercer Sector


Vila de 5 dormitoris i 4 banys en venda a la prestigiosa zona d'Porta Fenícia.\nAquesta casa moderna de disseny clàssic s'assenta amb orgull a la cobejada zona de Porta Fenícia, prop de la platja de l'Arenal i de centre històric de Xàbia, amb vistes a l'entorn natural de Xàbia i a l'Montgó. Només entrar a nivell de carrer per unes portes elèctriques situades a la zona d'aparcament exterior, sentirà la grandesa de la casa. Una entrada amb doble volta condueix a l'espaiós saló ia la cuina.\nDes del saló-menjador-cuina de planta oberta hi ha accés directe a una naia parcialment tancada gràcies a unes portes corredisses de vidre que es poden obrir per gaudir de l'aire lliure.\nLa planta principal es compon de tres amplis dormitoris de convidats, un amb bany i una dutxa addicional. Un safareig i unes escales que porten a l'cinquè dormitori completen l'altura.\nLa planta superior hi ha la suite principal amb bany privat amb dos lavabos, banyera i dutxa, vestidor i terrassa privada amb vistes excepcionals. Hi ha un altre bany amb dutxa a la planta superior.\nL'habitatge es beneficia de característiques com calefacció per terra radiant, aire condicionat, o electrodomèstics de cuina integrats de qualitat.\nA la banda de la naia i amb vistes a la piscina, hi ha la cuina d'estiu i, a l'altra banda, el mirador balinès amb una zona més ombrejada en una posició elevada per gaudir de les vistes a la piscina i als jardins.\nA més de l'aparcament exterior, hi ha un garatge. Els jardins gaudeixen d'arbres i plantes autòctones i han madurat fins a esdevenir una mena de tendal de baix manteniment que proporciona privacitat.\nUna casa familiar espaiosa i ben distribuïda ideal per viure tot l'any, com a inversió o com una residència de vacances molt especial.\nA prop de la platja de l'Arenal\nPossibilitat de destinar a inversió de lloguer\nQuart dormitori independent\nGran zona d'estacionament exterior\nEntrada amb doble volta\n3 dormitoris dobles (1 en suite)\nSuite principal amb bany privat amb 2 lavabos, banyera i dutxa, vestidor i terrassa privada\nEn Xàbia, Costa Blanca, prop de la platja de l'Arenal i de tot tipus de serveis i comoditats.


25 grans empreses que sí que han apostat per Catalunya després de l’1-O\nL’any de la fuga de seus, que començaria amb els trasllats del Banc de Sabadell i CaixaBank i la creació del reial decret-llei per part del govern de Rajoy per poder fer trasllats exprés, ha construït un relat que comença a fer aigües, sobretot després que, fa pocs dies, se sabés que l’Estat va retirar molts milions dels bancs catalans per forçar els trasllats. L’any de la fuga de seus, en realitat, no ha comportat només “fugides” fora de Catalunya, sinó també una allau de grans multinacionals que han vingut a Catalunya a establir-hi seu o que han potenciat la que tenien.\nDes de l’aprovació d’aquest decret-llei, van traslladar la seva seu fins a 2.501 empreses, segons les dades de la Conselleria d’Empresa i Coneixement. Amb tot, “Catalunya continua liderant el nombre d’empreses amb seu social a l’estat espanyol”, explica la consellera, amb el 18,5% del total d’empreses, segons el mateix informe.\nA les darreres notícies del retorn d’Agbar i la fuga de capitals dels bancs catalans per “ordres polítiques” després del referèndum de l’1 d’octubre, que debiliten el discurs catastrofista de la fuga de seus, s’hi suma el fet que cada vegada més grans empreses reconegudes internacionalment estan apostant per Catalunya, i fan mans i mànigues per instal·lar-hi el seu hub del sud d’Europa.\nLes fonts del sector consultades per El Nacional coincideixen: “Les empreses de fora volen venir a Barcelona”. De fet, tal com explicava Manel de Bes, director del Departament d’oficines de la consultora immobiliària Forcadell, “hi ha empreses molt importants que tothom coneix del nivell de Facebook i Amazon que estan buscant lloc per establir-se a Barcelona i no en troben” perquè hi ha “molta més demanda que oferta”.\nA més, des de Forcadell asseguren que durant l’últim trimestre del 2017, mesos àlgids del conflicte Catalunya-Espanya, es van tancar moltes operacions importants com les esmentades anteriorment, i que “el primer semestre del 2018 estem arribant a números rècord, amb més de 200.000 metres quadrats d’oficines contractats a Catalunya”, amb xifres similars a les de “l’època del boom”.\nUna altra consultora immobiliària, Savills Aguirre Newman -la qual té la comercialització en exclusiva de la Torre Glòries, on s’han instal·lat les fake news de Facebook- assegura, en la mateixa línia, que l’any 2017 ja va ser un any rècord en termes del mercat logístic a Catalunya, “amb xifres rècord de 462.000 metres quadrats”; una xifra que, segons la consultora, “a tancament del tercer trimestre del 2018 ja s’ha superat la xifra total del 2017, amb “un nivell de contractació de 493.000 metres quadrats”.\nD’entre les empreses que han apostat per Catalunya en els darrers mesos, n’hi ha moltes d’internacionalment reconegudes. A El Nacional ja vam publicar fa uns mesos un reportatge de 10 empreses que han establert seu a Catalunya en ple procés; una llista que ara, un any després de l’inici de la “fuga de seus”, hem volgut ampliar amb els nous projectes i inversions que s’han anat fent darrerament.\nD’entrada, podem distingir les inversions en dos grans grups: d’una banda, les empreses que han establert seu a Catalunya per primera vegada perquè no en tenien prèviament, i de l’altra, aquelles que ja tenien presència al territori però que han decidit apostar més fort per Catalunya i ampliar les seves plantes o seus.\nEmpreses noves a Catalunya\nL’empresa de Mark Zuckerberg va anunciar durant la segona setmana de maig una bomba per Catalunya: ha triat la Torre Glòries de Barcelona per localitzar-hi un centre per combatre les fake news, que ocuparà un total de 9.000 metres quadrats d’aquest edifici. El titular del contracte és una altra empresa, Competence Call Center (CCC), que és qui dóna servei exclusiu a Facebook en aquest centre del 22@.\nSobre aquest moviment, fonts properes a l’operació asseguren que la primera visita a la Torre Glòries es va fer el 4 de gener, i en cap moment han parlat del procés.\nL’octubre del 2017, Amazon va obrir un centre logístic important al Prat del Llobregat; una planta de més de 63.000 metres quadrats i que va suposar una inversió de més de 200 milions d’euros. Amb tot, fa just unes setmanes Amazon va anunciar que es venia la superfície, però s’hi queda de llogatera. A més de la planta del Prat, Amazon també té una seu d’11.000 metres quadrats a l’edifici Luxa Gold del 22@.\nLa multinacional nord-americana ha triat Barcelona per estrenar el seu nou concepte de botiga Nike Live a Europa al llarg de 2019, amb la qual reforçarà la seva presència al país. El Nike Live de Barcelona, que serà el primer d’Europa i el tercer del món després del de Los Angeles i Tòquio, estarà situat al centre comercial dedicat exclusivament als esports d’El Corte Inglés al Portal de l’Àngel.\nA grans trets, el Nike Live és un innovador concepte de botiga que combina les característiques digitals amb un entorn físic únic.\nL’argentina puntera en tecnologia de microsatèlits d’imatges d’alta resolució, ja va anunciar que instal·laria a Barcelona, concretament al 22@, les seves oficines centrals de la marca per tot Europa. Amb aquesta obertura, l’empresa crearà 100 llocs nous de treball fins el 2020.\nAquestes noves oficines seran la cinquena seu internacional de la companyia, després de les de Buenos Aires (Argentina), San Francisco (Estats Units), Montevideo (Uruguai) i Tel Aviv (Israel).\nBarcelona és també un punt referencial pel coworking, un fet molt atractiu per les startups. Lluny de Londres, que és la primera ciutat mundial en coworking, Barcelona ja supera Madrid en aquest tipus d’espais. WeWork, una de les principals empreses especialitzades en oferir aquest tipus d’espais, va confirmar el setembre passat la seva arribada al 22@, concretament a l’edifici Luxa Gold, veí d’Amazon.\nA més, segons asseguren fonts del sector a El Nacional, WeWork té el projecte de contractar dos edificis més durant el 2019, i es preveu que arribin a tenir un total de 30.000 metres quadrats a Barcelona -actualment en té 18.000 i està present a 90 ciutats-.\nLa cadena alemanya de supermercats ha llogat 4.000 metres quadrats distribuïts en quatre plantes de l’antic edifici que ocupava la seu corporativa a Catalunya del BBVA a la Plaça Catalunya, al centre de Barcelona per instal·lar-hi el seu centre de gestió de la divisió del comerç electrònic d’Europa. Lidl Digital és la divisió creada fa més de 10 anys per la cadena alemanya per atendre l’activitat del comerç electrònic i per potenciar tota la vessant digital del grup que pertany al grup Schwarz. En la divisió digital convergeixen totes les línies internacionals de les activitats digitals de la companyia com poden ser la implantació de plans de logística, comerç electrònic, atenció i gestió de l’experiència de client, el portal de viatges i altres serveis digitals de Lidl.\nEl banc alemany N26 va anunciar a mitjans de juny la obertura de la seva segona oficina europea a Barcelona. L’entitat pretén contractar més de 100 enginyers i experts en desenvolupament de producte a la ciutat fins al 2019, ja que l’oficina se centrarà en el desenvolupament de producte i tecnologia.\nSegons el banc alemany, Barcelona ha estat la ciutat escollida per ubicar la seva segona oficina europea perquè és “un dels epicentres de la tecnologia més madurs dins de l’ecosistema europeu”, a més de tenir una “atmosfera emprenedora” i una “gran qualitat de vida”. Actualment, N26 té dues oficines, a Berlín i a Nova York, amb un total de més de 430 treballadors.\nRegus és una multinacional dedicada, com WeWork, als espais de coworking. La luxemburguesa a arribar a Barcelona a principis del 2018 per instal·lar-hi un dels seus Service Center a La Campana, a la Gran Via de Barcelona. Un espai de 4.000 metres quadrats, i segons asseguren fonts del sector, no tenen més de res service center a tot el món.\nEl gegant asiàtic IGG, desenvolupador mundial de videojocs, també va apostar per la capital catalana per establir-hi el seu primer hub en el negoci europeu, en què opera a Espanya, França, Itàlia, Regne Unit i Alemanya. La xinesa va venir a Barcelona a principis del 2018 amb la intenció d’atraure talent, i espera comptar amb un equip de 60 persones -va arribar amb 23- a finals del 2018.\nDel sector de la paqueteria, l’alemanya DHL ha triat Castellbisbal -on Amazon també hi té un centre- per fer una inversió de 7,6 milions d’euros en un nou centre logístic i que donarà feina a unes 65 persones entre directes i indirectes.\nA principis de juliol, la multinacional alemanya feia pública la seva aposta per Barcelona. Amb la nova sucursal a Barcelona, Adesso marca una nova fita en el seu procés d’internacionalització. La companyia alemanya, una de les més importants en la prestació de serveis de consultoria de tecnologies de la informació a l’Europa Central, té com a objectiu mantenir el seu curs sostingut de creixement i expansió internacional. Adesso no ha dubtat en invertir a Catalunya i situar-hi la seva nova seu per a l’Estat espanyol.\nLa plataforma nord-americana de jocs Scopely va anunciar, durant l’octubre del 2017, que tenia previst invertir entre 2 i 3 milions d’euros en una nova seu a Barcelona, la primera de la companyia fora dels Estats Units, amb la intenció que aquesta es converteixi en la seu europea de la companyia.\nEnerkem i Suez\nEs tracta de dues empreses importants en el sector del tractament de residus. Enerkem, canadenca, i Suez, francesa, ja han començat els tràmits per instal·lar a El Morell (Tarragona) una planta de transformació de residus pionera a tot Espanya, que comportarà una inversió inicial de 250 milions i crearà un total de 900 llocs de treball, entre el procés de construcció i d’activitat.\nEmpreses que reforcen l’aposta pel territori\nL’empresa britànica, propietària de coneguts videojocs com Candy Crash o Farm Heroes, ja tenia la seu a la capital catalana, però el gener del 2018 va anunciar que la canviava de lloc, dins la mateixa ciutat, però a un edifici més gran, de 9.000 metres quadrats i també a la zona del 22@. La raó: convertir aquesta seu en el hub de l’empresa al sud d’Europa, una aposta clara per la ciutat. Segons fonts del sector, aquesta empresa “ha crescut molt des que està al 22@”.\nEl parc d’oficines World Trade Center Almeda Park, a Cornellà de Llobregat, compta també, des d’aquest any, amb PepsiCo, la distribuïdora de marques com Lay’s, Cheetos, Pepsi o Gatorade. Fins fa poc, l’empresa tenia seu al carrer Tarragona de la ciutat de Barcelona, però va decidir fer aquest moviment en la mateixa línia que King, ampliant fins a 5.000 metres quadrats la seva planta.\nLa multinacional nord-americana dedicada al trasllat de paquets ha triat la Zona Franca per instal·lar-hi el seu centre d’operacions per donar servei al sud d’Europa, i que donarà feina a més de 400 persones. Així doncs, UPS deixarà les instal·lacions que actualment té a l’Hospitalet de Llobregat i llogarà el centre de la Zona Franca, de gairebé 60.000 metres quadrats, en el qual edificarà una nau moderna i robotitzada.\nLa multinacional nord-americana American Axle & Manufacturing (AAM), líder global en la fabricació de sistemes de transmissió, direcció i xassís per a vehicles i camions lleugers, va posar fa dos mesos la primera pedra de la nova planta que construirà al polígon de Ca n’Alemany de Viladecans (Baix Llobregat) amb una inversió de 20 milions d’euros. La previsió d’AMM es posar en marxa la nova planta el mes de gener de 2019.\nLa nova planta, que tindrà una superfície de 15.500 metres quadrats,consolidarà les dues més petites que la multinacional té a Gavà i quan estigui a ple rendiment donarà feina a més de 200 persones. La planta estarà dedicada a fabricar productes amortidors per a motors per a fabricants com Renault, BMW, Daimler o Porsche, entre d’altres.\nLa multinacional de la informàtica Microsoft obrirà un centre de disseny i laboratori quàntic (Quantum Lab) a Barcelona. Fins ara, Microsoft compta amb unes oficines a Diagonal Mar per dur a terme tasques comercials i on hi treballen unes 70 persones, i amb l’obertura del laboratori de quàntica, donarà feina a 60 persones més.\nSiemens ha triat Cornellà de Llobregat (Barcelona) per ubicar el seu nou hub d’innovació digital, que es dedicarà a desenvolupar solucions digitals relacionades amb el sector energètic per a Mindsphere, la plataforma al núvol de la companyia.\nLa francesa Elis, empresa especialitzada en lloguer i manteniment d’equips d’higiene, ha inaugurat a la Zona Franca de Barcelona una nova planta de bugaderia industrial, una inversió que ha suposat una inversió de 22 milions d’euros i que generarà la creació de 200 llocs de treball. Tot i que no és la primera planta que la multinacional engega a Barcelona, es tracta d’una de les inversions més avançades tecnològicament.\nLa start-up catalana líder en coworking, ha tancat el lloguer d’unes oficines de 2.200 metres quadrats ubicades a l’antiga seu del PDeCAT, al carrer Provença. A més, Aticco ja compta amb metres de coworking a un edifici al 22@, el MED.\nOracle, companyia californiana, ja tenia presència a Barcelona des de l’any 2007, amb un centre de desenvolupament i innovació especialitzat en banca. A mitjans de juliol, però, va decidir instal·lar-se també a la Torre Glòries, al costat de Facebook, amb 250 llocs de feina a Barcelona. Així, compta ja amb 3.500 metres quadrats contractats a la ciutat.\nKapsch TrafficCom, empresa proveïdora internacional de tecnologia, serveis i solucions per a Sistemes de Transport Intel·ligent (ITS), amb seu a Vienna (Àustria) i amb presència a més de 50 països, ha triat Barcelona per inaugurar-hi una nova oficina, reafirmant la seva aposta pel Mediterrani.\nLa multinacional francesa Criteo, especialitzada en màrqueting digital, va decidir traslladar la seva seu actual de Barcelona, ubicada a la Torre Mapfre i que ocupava des de 2014, al districte tecnològic 22@, a la mateixa ciutat, per convertir-la en la segona seu més important de l’empresa -la primera és a París-, duplicant el nombre d’empleats. L’empresa ha escollit un edifici de 8.524 metres quadrats a prop de la Torre Glòries per reubicar la seva seu, encara que l’operació no es farà efectiva fins la segona meitat de 2019, quan acabin les obres de remodelació del bloc.\nI no només empreses internacionals, sinó que també hi ha casos estatals. La companyia andalusa dedicada al sector del lloguer de vehicles industrials i especialitzada en el sector del fred, segueix els passos de grans empreses internacionals i aposta per Catalunya. Segons ha informat avui en un comunicat, l’empresa estrena una nova delegació a Girona, que se suma a la ja existent a Barcelona per copar el mercat català.\nToni Moog desbocat amb Rufián: “Rivera es un adicte, Cs l’ultradreta i Felip…” 2 views


Consultes a l’SEPE sobre prestacions per desocupació ERTE i comunicacions per registre electrònic – ICAIB\nConsultes a l’SEPE sobre prestacions per desocupació ERTE i comunicacions per registre electrònic\nConsultes a l’SEPE sobre prestacions per desocupació ERTE i comunicacions per registre electrònic [14-06-2021]\nPer si fos d’interès per als col·legiats, s’adjunta al final d’aquestes línies un document amb les respostes que ofereix la direcció provincial del SEPE a diverses consultes formulades per professionals en relació a les prestacions per desocupació.\nAixí mateix, des de la subdirecció provincial de prestacions, recorden que hi ha algunes comunicacions que els professionals estan fent per registre electrònic i que no són necessàries. En concret, s’assenyalen les qüestions següents:\nComunicacions prèvies de moviments ERTO o “calendaris”, de cara a la posada a disposició a la ITSS. En aquests casos, es va habilitar un correu específic: dp07previaitss@sepe.es\nComunicacions de canvi de la jornada de ERTO / Afectacions parcials a efectes de cobrament de prestació per desocupació. Aquesta informació s’ha de fer a través dels fitxers XML al mes següent de produir-se, de manera que, quan s’envia al registre electrònic informant d’això no es tramita res per part del SEPE.\nLes baixes en la prestació ERTO no cal tampoc que es remetin al registre electrònic. Les sortides d’ ERTO es comuniquen a través de XML.\nLes sol·licituds col·lectives que ja hagin estat tramitades o enviades per seu electrònica no s’han de tornar a enviar al registre.


Els alcaldes del Pacte de Berà anuncien el tall de l’N340 el pròxim 29 de novembre | Notícies TGN - Notícies de Tarragona Diari Digital\nEls alcaldes del Pacte de Berà anuncien el tall de l’N340 el pròxim 29 de novembre\nAquesta primera acció es localitzarà a la nacional a l’altura de l’Arboç. Exigeixen a Foment la gratuïtat de l’AP-7 des de Torredembarra fins a Vilafranca del Penedès.\nPer Redacció NoticiesTGN. Actualitzat el 09/11/2015\nEls alcaldes dels municipis afectats pel pas de l’N-340, una de les carreteres més transitades de l’Estat i alhora una de les més perilloses, han anunciat que el pròxim 29 de novembre tindrà lloc la primera acció de protesta per reclamar mesures urgents al Ministeri de Foment per solucionar els problemes causats per aquesta nacional obsoleta. En una trobada que han celebrat a Bellvei, els alcaldes del territori afectat, signants del Pacte de Berà, han anunciat que aquesta primera concentració consistirà a tallar la nacional a l’altura del municipi de l’Arboç. Amb aquesta acció, que requereix el suport massiu de la ciutadania dels municipis afectats (des d’Altafulla fins a l’Arboç) els convocants volen fer entendre a l’administració central que el territori no es quedarà de braços plegats davant del silenci de Foment. Entre altres mesures, els alcaldes reclamen la immediata gratuïtat de l’autopista AP-7 entre Torredembarra i Vilafranca del Penedès per tal de potenciar l’ús de la via ràpida i, així, descongestionar la l´N-340.\nUna altra de les peticions que es fa al ministeri és que el territori tingui «veu i vot» en el nou traçat de l’A-7 que ha de servir per desdoblar els trams on encara només hi ha la nacional. Segons els alcaldes, les manifestacions i talls de carretera continuaran mentre Foment no aporti una resposta satisfactòria al territori. Les pròximes accions es desenvoluparan alternativament a la resta de municipis signants del Pacte Berà. No es descarta en un futur arribar fins i tot a tallar la nacional a prop de Tarragona.


Fem webs naturals als Pirineus – PIRENE HUB\nSom un eixam de creatius que dissenyem webs per a emprenedors i projectes locals als Pirineus.\nJa fa més de 15 anys que difonem un màrqueting més humà per a emprenedors i projectes locals:\nDes de músics i artistes fins a artesans i agricultors orgànics, ioguis i terapeutes holístics, escoles alternatives, turisme conscient, projectes mediambientals i construcció ecològica, i tots aquells que volen propagar i difondre el seu missatge de manera original i efectiva.\nSense avorrir ni entabuixar, sense perdre el temps ni fer-lo perdre a la resta!\nSom un col·lectiu de creatius que podem oferir serveis integrats, com ara fotografies, vídeos, traduccions, il·lustracions i màrqueting natural, entenent i transmetent la idea i el context del teu projecte.\nPerquè fem servir els teus productes o serveis i n’estem enamorats!\nLes nostres webs es caracteritzen perquè expliquen una història que resumeix el més important del teu projecte.\nConstruir una web és un procés valent. És un moment emocionant, potentment enriquidor per créixer i expandir-se.\nSom aquí per ajudar-te en tot aquest procés, perquè et puguis deixar anar. Que tot sigui intuïtiu, autèntic, divertit i satisfactori.


Bitácora de un documental (XXI) / Bitàcola d’un documental (XXI) | Documental en Oussouye\n21/11/2012 por documentalenoussouye\n[CAST] El tambor que anuncia la paz\nLos estudios de Kabissa FM en Oussouye.\n[CAT] El tambor que anuncia la pau\nOussouye és una terra de pau, això ja ho sabeu, perquè ho hem explicat una infinitat de vegades. Els factors d’aquesta pau són molts, moltíssims, de fet. Però per a descobrir-los tots haureu de veure el documental. De moment, us hem anat avançant alguns d’ells. Al 100.0 de la FM emet Kabisseu FM, una ràdio comunitària molt preocupada per la construcció de la pau. La seva programació està plena d’emissions dedicades a la millora de la governabilitat, al foment de la reconciliació i a la construcció de la pau, en general, amb la perspectiva de concedir protagonisme a les poblacions locals.\nEs dona la circumstància de que el kabissa és un tambor tradicional diolà, el que s’utilitza a bona part de les celebracions rituals i, sobretot, el que s’ha utilitzat habitualment per anunciar cerimònies. El kabissa és el mitjà de comunicació diolà, un tronc de grans dimensions buidat misteriosament mitjançant una estreta escletxa seguint un procés amb una important càrrega mística. El seu só anuncia funerals i d’altres rituals.\nEn aquest cas, Kabisseu FM és l’instrument al servei de la comunitat que mitjançant les ones de ràdio mira de cohesionar la societat d’Oussouye i els pobles veïns des d’una perspectiva de respecte a la diferència i de valorització de la diversitat. L’emissora inclou programes en la major part de les llengües nacionals del Senegal, des de l’autòcton diolà, fins al poderós wolof, passant pel peul, pressent a tot el territori i amb una comunitat de parlants nombrosa a la regió del sud. Però a més, reserva espais per a les llengües europees, evidentment, el francès, però també per exemple l’anglès.\nPels modestos estudis de Kabisseu FM, situats cap a la perifèria d’Oussouye passen periòdicament l’imam de la mesquita de la localitat, les personalitats del consell del Rei, certes autoritats institucionals i personatges que per raons diverses han agafat protagonisme a la societat oussouyenca. La música s’alterna amb els programes de sensibilització, els programes de debat mostren la varietat de les opinions de la ciutat, mentre els telèfons permeten la participació directa dels habitants de la zona. Kabisseu FM no discrimina, suma. I d’aquesta manera anuncia l’arribada d’una pau estable i duradora, un desig que els treballadors de l’emissora comparteixen amb la població de la regió.\nBitácora de un documental (XXII) / Bitàcola d’un documental (XXII) »\n« Bitàcola d’un documental (XX) / Bitácora de un documental (XX)


[#Producte] Can Dorca\nCan Dorca són elaboradors de productes de porc, embotits curats, embotits cuits i productes de carn fresca de forma artesanal des de fa més de 80 anys.\nEls seus porcs estan criats en granges de a Garrotxa i són de races Duroc i Landrace, sacrificades al moment òptim per aconseguir un embotits cuits i curats de màxima qualitat i sempre controlant-ne tot el procés, des del cobriment, l'alletament, l'alimentació i el creixement de l'animal fins al seu sacrifici, elaboració i venta directe.\nPublicat per Lídia a 14:01:00 No hay comentarios:\nTags: artesà, artesana, can dorca, carn, carns, cuina, embotit, fuet, Garrotxa, gastronomia, gastronomy, llonganissa, Olot, porc, xoriç\nJa el tenim aquí, arriba l'Olot x 2. Una campanya que va del 22 al 24 de febrer on es promocionen activitats, compres i gastronomia per 2 persones al preu d'1.\nL'apartat de gastronomia que és el que ens interessa a nosaltres val la pena ja que pel preu d'un menú, menges 2. Això si heu de vigilar bé els restaurants, n'hi ha que valen la pena molt més que altres.\nNosaltres que hi hem anat en altres edicions fetes ho podem corroborar. Si voleu encertar mireu la pàgina web del restaurant així com el menú que ofereixen a l'Olot x 2, ja que a vegades el canvien i no surt tant a conte com pensem.\nSi voleu fer una ullada als restaurants que hem anat en altres edicions aquí us els deixo:\nAny 2014: Restaurant El Mig, aquest era el primer any que es feia i suposo que els restaurants anaven més perduts. Precisament aquest restaurant no ens va convèncer massa, sobretot perquè les racions eren un xic escasses i les postres no ens van agradar, tot i que pel preu del menú eren més correctes.\nAny 2015: Restaurant Les Cols, aquest si que el vam encertar de ple, molt ben atesos i un menú excel·lent, digne d'un restaurant de 2 Estrelles Michelin.\nAny 2016: Restaurant La Quinta Justa. Aquest restaurant ens va agradar molt. Per fora és bonic i per dins encara més. Disposa d'unes sales amplies i ben decorades, sofisticades amb una àmplia terrassa.\nQuan el menjar ens van agradar molt tots els plats, molt ben presentats i cuinats.\nAquest any el repetim perquè ens va quedar una bona sensació, ja us ho explicaré!\nAny 2017: El restaurant que havíem triat no va fer el menú que va proposar, així que vam anar a Can Guix, ja que tot ja estava reservat o ple i, tot i que ,aquest restaurant sempre està ben ple, sòn ràpids i no vam haver d'esperar massa. És un lloc de tota la vida i de batalla però el menjar està bo, cal destacar les patates d'Olot, la truita de patata artesana, els seus calamars a la romana, amb un arrebossat molt ben fet, també les patates fregides, que estan bonissimes i si voleu tastar el plat de fesols amb botifarra com a típic també!\nAny 2018: Cafè Europa Restaurant, un restaurant molt ben ubicat, al centre d'Olot i molt bufó, tot de vidre. El menjar ens va agradar, sobretot el laminat de llengua de vedella amb ravigote i les postres de xocolata amb neules, oli i sal.\nDoncs res, potser veient alguns dels menús us ajudo a decidir on anar i si teniu alguna pregunta endavant!\nPublicat per Lídia a 16:55:00 No hay comentarios:\nTags: Can Guix, estrella michelin, Garrotxa, gastronomia, gastronomy, Olot, restaurant, restaurants\nSandvitx de pa de pipes de carbassa i de girassol amb gall d'indi i melmelada de chutney de tomàquet\nEl títol d'aquesta recepta és llarg, però no és perquè us endescuideu de la meitat d'ingredients que porta, ni per fanfarronejar :)\nDe fet es tracta d'una recepta fàcil, bona i més ràpida de fer que d'escriure! Només cal que partim d'una bona base que en aquest cas és la melmelada de chutney de tomàquet de La Fageda, elaborada amb tomàquet, poma, sucre, ceba, panses, coriandre, canyella, pebre de caiena i sal. Uns ingredients que ben combinats proporcionen un gust potent, dolç i a la vegada amb un toc picant a l'aliment amb el que la combinis. Nosaltres ho hem maridat amb gall d'indi, també és idònea per casar-la amb carn de porc, seitan, tofu, peixos blancs i blaus i també ous ferrats.\npa de motlle de pipes de carbassa i pipes de girassol\ngall d'indi fumat llescat\nPassem les llesques de pa pel torrepa per tal de donar-lis un toc cruixent.\nUntem la melmelada a les llesques i afegim llesques de gall d'indi.\nPresentem el sandvitx com vulguem, a meitats de dos pisos o de varis, com us proposem nosaltres.\nLa recepta és molt equilibrada, obtenim hidrats de carboni del pa i també proteïna magre del gall d'indi, sense greixos. Amb la melmelada hi afegim sucres però ben bé els propis de la fruita i verdura amb la que han fet el chutney. Una bona recepta per a un sopar diferent i a l'hora senzill.\nTags: ceba, Cooperativa, Cooperativa La Fageda, gall d'indi, La Fageda, melmelada, Olot, pa, pebre, poma, recepta, tomàquet, verdura


Malee Beach Pattaya Tailàndia - Ofertes d'hotels amb els MILLORS DESCOMPTES EN LÍNIA\n396/74-75, Khao Pratamnak Road, Banglamung, Chonburi, Turó Phra Tamnak, Pattaya, Tailàndia, 20150 - Veure al mapa\nBarri Turó Phra Tamnak Pattaya Centre Pattaya Centre Pattaya Centre Pattaya Centre\nSituat a Turó Phra Tamnak, Malee Beach és el lloc perfecte per gaudir de Pattaya i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Malee Beach asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, Zones públiques amb Wi-Fi, aparcament de cotxes, restaurant.\nL'ambient de Malee Beach es reflexa en cada habitació. accés a internet (sense fils), connexió sense fils a internet (cortesia), aire condicionat, escriptori, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Malee Beach és una selecció idònia per a la vostra estada a Pattaya.\nTots els tipus de viatgers (69) Parelles (25) Viatgers en solitari (29) Famílies amb infants petits (1) Famílies amb infants grans (1) Grups (11)


El traçat existent del Quart Cinturó (III)\nFins ara he parlat només de la història del projecte del Quart Cinturó i de la contestació social que ha provocat. Poc a poc, però, la via s’ha anat construint i, dels gairebé 65km previstos (de Mataró a Abrera), actualment 23’7km ja estan funcionant, en tres trams diferents.\nEl primer tram que va entrar en funcionament va ser el Mataró – Granollers. Va ser inaugurat el 16 de juliol de 1995 i fa un total de 16’8km. La via, de dos carrils per sentit, va ser construïda a càrrec de la Generalitat i va tenir un cost, aleshores, de 21400 milions de pessetes. En el seu moment va suposar reduir el temps de viatge entre les capitals del Maresme i del Vallès Oriental de 30 a 15 minuts, fet que ha intensificat les relacions entre les dues comarques, històricament separades per la Serralada Litoral. L’actual C-60 (anomenada així des del canvi de nomenclatura el 2001), comença a Mataró, sorgint de la C-32 a l’alçada de la Riera d’Argentona i acaba a La Roca del Vallès, a la sortida 13 de l’AP-7. Entre aquests enllaços trobem 3 sortides: Argentona Centre; Argentona Nord, Orrius i Dosrius; i Cardedeu – La Roca. Entre Argentona i La Roca, per creuar el Coll de Parpers es va construir un túnel (homònim) de 1992 metres. Es preveia un trànsit mitjà inicial de 16.000 vehicles diaris i, amb dades de 2005, l’IMD (Índex Mitjà Diari) és de gairebé 49.000.\nEl segon i tercer trams formen part del tram Abrera – Terrassa¸el que representa que l’autovia ja està present al Baix Llobregat i al Vallès Occidental. L’obra va començar el 2007 i el passat 29 de juny es van inaugurar els trams Abrera – Olesa de Montserrat i Viladecavalls – Terrassa. El primer fa 2’1km, té tres carrils per sentit i ha costat 81’8 milions d’euros. Sorgeix de l’A2, els laterals de la qual serveixen per enllaçar amb Abrera i Esparreguera i acaba a la BV-1201, carretera que enllaça la B-40 amb Olesa. El segon, amb 4’8km i 2 carrils per sentit (3 en alguns trams) ha representat un cost de 86’2 milions d’euros. Comença a Can Tries amb una rotonda provisional, que connecta amb la C-16 i la C-58, continua per la part nord de Terrassa fins l’Avinguda del Vallès, entre Terrassa i Matadepera. Té dos enllaços més, un amb la B-122, carretera que va cap a Rellinars i un altre que enllaça amb l’Avinguda de Lacetània, al nord de Terrassa. El tram restant, entre Olesa i Viladecavalls, unió dels dos que ja funcionen, va ser inclòs a la llista d’obres paralitzades pel Ministeri de Foment i recuperat fa poques setmanes, pel que es preveu s’acabi entre 2011 i 2012.


Nou espai de consulta - MMB Blog\nHome / Biblioteca / Nou espai de consulta\nmarques d’on aniria cada prestatge\nEl nou espai és més petit que l’anterior i per això es va decidir reduir el nombre de taules de consulta i els metres linials de prestatgeria. Vàrem examinar tots els llibres de les prestatgeries de la biblioteca -uns 11.000 volums- i es va llistar tot el que, aprofitant el trasllat, s’ubicaria al nou magatzem.\nA principis de febrer comença la primera fase del trasllat, el de tots els fons documentals del Museu (arxiu, fotos, cartes nàutiques, plànols, llibres i revistes) aquesta etapa finalitza a mitjans del mes de març. És en aquest moment que la biblioteca comença el trasllat d’aquells fons bibliogràfics que havíem triat per traslladar als compactes del magatzem i que encara es trobaven a l’antiga biblioteca.\nS’han portat als compactes 2.162 volums, la qual cosa ha donat un tomb a la distribució dels fons de la biblioteca. Fins ara sempre hi havia hagut més llibres de lliure accés que al magatzem, ara tenim 11.660 volums al magatzem i 9240 volums a sala. Tot i això el canvi ha suposat una millora principalment perquè ara els dipòsits (magatzem) estan al costat de la sala i sense cap barrera arquitectònica.\nLa primera setmana d’abril es muntà la prestatgeria llarga del nou espai i començàrem el trasllat de llibres de l’antiga biblioteca al nou espai el dia 9 d’abril. Teníem perfectament pautat a quin prestatge aniria cada llibre.\nVàrem partir de la base que volíem que el tema estrella de la biblioteca, la història de la navegació i els vaixells (629.12 de la Classificació Decimal), havia de quedar centrat. D’aquesta manera la prestatgeria situada al llarg de la paret del fons comprèn des de llibres sobre ports (627.2) fins a llibres sobre navegació esportiva (797.1).\nLa part del trasllat més complicada va ser la dels prestatges i els llibres que havien d’anar a les prestatgeries dobles. Primer s’havien de buidar, traslladar una part i tornar a posar llibres, i no ens cabien tots els llibres en els quatre carros. S’havia decidit no encaixar els materials per agilitzar l’operació. Ho traslladaríem en els nostres carros i es desmuntaria i es tornaria a muntar una prestatgeria per dia.\nA la dreta prestatgeria mig desmuntada, a l’esquerra prestatgeria amb llibres que vàrem treure de la prestatgeria dreta\nPer això en algun moment del trasllat vàrem haver de posar llibres provisionalment en prestatges de l’antiga biblioteca de manera transitòria per deixar lliures els prestatges que s’havien de portar cap al nou espai i per això durant unes hores la prestatgeria on deia “navegació esportiva” contenia llibres sobre “vaixells de guerra”!!\nLa tarda del 21 d’abril vàrem acabar de col·locar els últims llibres. El dia 24 es va col·locar el revister i la setmana del 27 al 30 d’abril es van acabar d’enllestir els detalls (taules, butaques, expositors de novetats)\nTenim pendents alguns detalls que ja s’estan treballant, el més important un terminal d’ordinador per a la consulta de tots els fons del Museu.\nUn altre és la senyalització per a una millor orientació en l’espai.